সৌদি আরবের পূর্বাঞ্চলীয় প্রদেশে পেট্রোলিয়াম আবিষ্কৃত হয় এবং এরপর আরো কিছু খনিজদ্রব্য পাওয়া যায়। সেই থেকে সৌদি আরব বিশ্বের বৃহত্তম তেল উৎপাদনকারী ও রফতানিকারক হিসেবে আছে। গ্যাস মজুদের দিক দিয়ে বিশ্বে সৌদি আরবের অবস্থান ষষ্ঠ বৃহত্তম। বিশ্বব্যাংকের হিসাব অনুযায়ী সৌদি আরবের উচ্চ আয়ের অর্থনীতি রয়েছে এবং এ দেশের মানব উন্নয়ন সূচকও বেশ উঁচু। সৌদি আরব হচ্ছে একমাত্র আরব দেশ যেটি প্রধান অর্থনৈতিক জোট জি-২০ এর সদস্য। সৌদি আরব জিসিসি ছাড়াও ইসলামী সহযোগিতা সংস্থা ও ওপেকের সক্রিয় সদস্য। এ দেশের মুদ্রার নাম সৌদি রিয়াল।